કઠુઆ બળાત્કાર બાદ વિરોધીઓ સાથે સાથે મિડીયા પણ ભાન ભૂલ્યું. બેટી આસિફાના ચહેરાવાળા બેનર ઠેર ઠેર લગાવ્યા અને વિરોધ પ્રદર્શનો કર્યા. ખરેખર તો જેના પર બળાત્કાર જેવો જઘન્ય અપરાધ થયો હોય તેનો ચહેરો જાહેર ન જ કરાય. એટલું જ નહિં પીડિતાનું નામ પણ જાહેર ન કરી શકાય. નિર્ભયા વખતે તેનું નામ જાહેર કરવામાં આવ્યું ન હતું. પરંતુ કઠુઆ વખતે એ બાબતે પણ વિરોધીઓએ દેશની દીકરીનું અપમાન કરી આસિફાનું નામ જાહેર કર્યું. બેનરોમાં છાપ્યું અને સોશિયલ મીડિયામાં વાયરલ કર્યું. લોકો ભાન ભૂલી બેઠા અને સમગ્ર દેશમાં કુમળી-માસૂમ આસિફાના ફોટા સાથે દેખાવો કર્યા, દેશભરમાં ગલીએ ગલીએ ‘સેવ આસિફા’ અને ‘વિ આર વિથ આસિફા’ લખેલા પીડિતાના ફોટાવાળાં બેનરો લાગ્યાં.